ועדת הכספים, כנסת 20, פרוטוקול מספר 138, 2015-11-02 14:00

משה גפני: אנחנו מחדשים את הישיבה.

משה גפני: לייזה, את רצית להתייחס קודם לסעיף ההוא, בבקשה.

<לייזה חיימוביץ: מה שאמרתי קודם, שהואיל ואנחנו רואים רק עכשיו את ההערות ולא הספקנו לקרוא אותן, אז לא נוכל להעיר ככה בשליפה תוך כדי הקראה.

משה גפני: אתם מוותרים להעיר הערות?

<לייזה חיימוביץ: לא, לא מוותרים.

<לייזה חיימוביץ: בוודאי שלא.

<לייזה חיימוביץ: זה ייקח לנו יום-יומיים.

<לייזה חיימוביץ: אנחנו מוכנים להגיש את זה בכתב, מוכנים לחזור לדיון.

משה גפני: זו היתה בדיחה שלא קשורה ל"כיל" בכלל.

מיקי רוזנטל: אני גם רוצה להעיר הערה.

משה גפני: רגע, שנייה.

מיקי רוזנטל: על זה.

משה גפני: אבל אני קודם רוצה להשיב לה.

משה גפני: היא דיברה אלי.

משה גפני: אני רוצה להשיב לה.

משה גפני: אנחנו לא נקיים דיונים אינסופיים.

משה גפני: הנושא ברור, המחלוקות די התחדדו.

משה גפני: יש דברים שאני אפילו מסכים אתכם, יש דברים שאני לא מסכים אתכם, יש דברים שאני לא מסכים עם משרד האוצר ויש דברים שאני לא מסכים עם משרד האוצר.

משה גפני: אבל נניח רגע לעניין הזה.

משה גפני: כל מה שעכשיו אנחנו מדברים עליו, הנוסחים וכל הדברים, זה היה בישיבה הקודמת.

משה גפני: הם לא נתנו עוד מספיק נוסחים.

משה גפני: זה לא שעכשיו המצאנו משהו חדש.

משה גפני: אנחנו ביקשנו את זה.

משה גפני: אנחנו ביקשנו, בדיון.

משה גפני: עכשיו, מה את אומרת?

משה גפני: שלא ראית את הנוסח הזה?

משה גפני: תראי אותו עכשיו, הרי על זה דוּבּר.

משה גפני: זה לא משהו חדש.

משה גפני: אם היינו מביאים עכשיו חוק חדש, עם נוסח חדש, ואת אומרת, אנחנו רוצים יומיים, זה היה טענה הגיונית.

מיקי רוזנטל: או נושא חדש.

מיקי רוזנטל: אבל זה רק הבהרות לדברים שאנחנו ביקשנו.

משה גפני: בדיוק.

משה גפני: אבל כשדיברנו על העניין הזה, אנחנו ביקשנו את זה ממשרד האוצר.

משה גפני: אגב, לא על הכול קיבלנו תשובות.

משה גפני: מה שיש כאן - - -

<עדי חכמון: זה אפילו - - - בעקבות הערה שהועלתה על-ידי "כיל" שהתייחסנו אליה.

משה גפני: זה היה משהו מחודד מאוד.

משה גפני: עדי אומרת - - -

מיקי רוזנטל: אני רציתי להעיר את זה, אבל לא נתת לי.

מיקי רוזנטל: הרי הם ביקשו את זה.

מיקי רוזנטל: זו הבדיחה הכי גדולה.

מיקי רוזנטל: הם ביקשו את זה.

משה גפני: זאת היתה אמירה מאוד מכובדת, מאוד רצינית.

משה גפני: אבל פשוט לא נכונה.

מיקי רוזנטל: אם היינו מביאים סוגיה חדשה לשולחן, ניחא.

משה גפני: מה שאמר חבר הכנסת מיקי רוזנטל, שיש פה דברים שאתם ביקשתם.

<לייזה חיימוביץ: אנחנו לא אומרים שלא.

<לייזה חיימוביץ: אנחנו רק אומרים שקשה לקרוא את זה בשנייה אחת ולדעת האם ההערה שלנו - - -

משה גפני: קשה לי לשבת פה יום אחרי יום על אלף ואחד חוקים.

משה גפני: קשה.

משה גפני: מה זה, קשה?

משה גפני: החיים קשים.

משה גפני: אז מה?

משה גפני: אז אם זה דבר שלא נכון לעשות, אני מבין.

משה גפני: אבל זה נכון, מה אפשר לעשות?

<לייזה חיימוביץ: בסדר, אז נשב ונקרא, ונקווה לטוב.

משה גפני: כן, ותראה את זה בסעיף בבג"ץ - - -

<שגית אפיק: לייזה, אנחנו עכשיו עוברים על הנוסח.

<שגית אפיק: הם מסבירים את התשובה שלהם, תשובה-תשובה.

<שגית אפיק: אני חושבת שאתם יכולים להתייחס.

<שגית אפיק: אם תראו אחר-כך, כשתחזרו לבית שלכם, או תגלו שיש דברים בסעיפים ובניסוחים שאנחנו פספסנו - - -

משה גפני: - - להתחייב - - -

<שגית אפיק: אני לא מתחייבת לכלום.

<שגית אפיק: יהיו פה כנראה עוד ישיבות.

<שגית אפיק: זה לא יסתיים היום.

משה גפני: בלי נדר, הכּוונה.

<שגית אפיק: בלי נדר.

<אבי דויטשמן: זה בדיוק מה שביקשנו.

משה גפני: מה ביקשתם?

<אבי דויטשמן: ביקשנו את האפשרות שאם אנחנו כרגע לא עולים - - -

<שגית אפיק: אין בעיה.

<שגית אפיק: אבל אם כבר הדיון מתקיים כרגע - - -

<אבי דויטשמן: לא ביקשנו שלא.

<אבי דויטשמן: לא ביקשנו שלא.

<שגית אפיק: בסדר גמור.

משה גפני: הבקשה טובה, מתקבלת.

משה גפני: אם תלכו הביתה ותראו שיש פה נוסחאות לא טובות, אתם תחזרו לכאן ותגידו.

משה גפני: ולפני ההצבעות, אם תהינה הצבעות, ואם יהיו תשובות מהממשלה, אז אתם תוכלו להגיד את זה.

משה גפני: אבל יש לי סתם בקשה.

משה גפני: היות ואנחנו יודעים את הנושאים, כבר עברנו אותם, אנחנו כולנו למדנו את זה, פשוט לדבר בקצרה, זה הכול.

משה גפני: לא מעבר לזה.

משה גפני: להגיד את הדברים, אבל קצר.

משה גפני: לא נאומים שוב.

משה גפני: כן, בבקשה.

<דב אברמוביץ: אני רק מציין, היות ואנחנו עומדים בסעיף 20ה, שזה ליבת הנוסחה, שלא ניתנה תשובה על-ידי האוצר לטענה שאנחנו טענו, שהנוסחה הזאת איננה מתאימה לפרויקט כמו הפרויקט של תמנע.

משה גפני: טוב.

משה גפני: נרשם בפרוטוקול.

משה גפני: אפשר להמשיך הלאה.

משה גפני: היועצים והיועצות המשפטיים הגיעו?

משה גפני: אז אפשר להמשיך.

משה גפני: אנחנו לא יכולים לזוז בלי יועצים משפטיים.

<ליאת גרבר: אני אקריא את כל התיקונים שעשינו בסעיף 20ו, כי הם כולם קשורים אחד בשני, ונסביר.

<ליאת גרבר: בסעיף קטן (א) הוספנו: "(בסעיף זה – מחזור ההוצאות המשותפות), ויחולו הוראות סעיפים קטנים (ב) ו-(ג)".

<ליאת גרבר: וב-(ד), בסיפה, יבוא: "כלל חישוב הרווח התפעולי של משאב טבע מכירות לפי סעיף 20יט(ב)(2), יחושבו ההכנסות מאותן מכירות לפי מחירן בפועל, בכפוף להוראות סעיף 20כ.

<ליאת גרבר: "

משה גפני: יש הערות על זה?

משה גפני: איך יכול להיות שאין?

<אבי דויטשמן: ביקשת מאתנו.

משה גפני: כל הכבוד.

משה גפני: אם אני מחלק את פרס ישראל, אני נותן לכם.

מיקי רוזנטל: וגם את הפרס של מירי רגב.

<לייזה חיימוביץ: הפרס ממוסה.

<עדי חכמון: זה נכון.

<עדי חכמון: פרס זה דבר ממוסה.

<קריאות: - - -

מיקי רוזנטל: הפרס ממוסה.

מיקי רוזנטל: אני קיבלתי פעם פרס מהמדינה, ולקחו לי 25%.

<שגית אפיק: באמת ממוסה.

<שגית אפיק: גפני קבע את המיסוי הזה.

מיקי רוזנטל: לקחו לי 25% מס.

מיקי רוזנטל: קיבלתי פעם פרס, בחיי, פרס "סוקולוב".

מיקי רוזנטל: קיבלתי את פרס "סוקולוב", והמדינה לקחה לי רבע.

מיקי רוזנטל: גנבים.

<עדי חכמון: זה אנחנו.

<עדי חכמון: וזה המדינה - - -

מיקי רוזנטל: וזה היה בלי להכיר בהוצאות שלי.

מיקי רוזנטל: וזה יותר גרוע.

מיקי רוזנטל: לא הכרתם לי באף הוצאה.

מיקי רוזנטל: אתם יודעים כמה הוצאתי?

מיקי רוזנטל: - - -

משה גפני: מה אתם רוצה מהם?

משה גפני: מיקי, מה אתה רוצה מהם?

משה גפני: אני העברתי את זה פה.

מיקי רוזנטל: שערוריה.

מיקי רוזנטל: פרס.

מיקי רוזנטל: מה, פרס.

מיקי רוזנטל: כמה אלפי שקלים.

מיקי לוי: טוב מאוד.

משה גפני: מה טוב מאוד?

מיקי רוזנטל: למסות.

משה גפני: אני חוזר על זה בתשובה.

משה גפני: למה העברתי את זה?

מיקי רוזנטל: זה לא כמו במפעל הפיס.

מיקי רוזנטל: זה פרס.

מיקי לוי: עוצרים אותך בבית-כנסת אלה שהרוויחו?

משה גפני: בסדר.

משה גפני: אתה צודק.

משה גפני: הלאה.

משה גפני: מה הוחלט לגבי המיסוי על - - -

מיקי רוזנטל: על הפרס.

מיקי רוזנטל: ל"כיל" יהיה מחיר מיוחד.

מיקי רוזנטל: 15% על הפרס.

משה גפני: הלאה.

משה גפני: ליאת, אתם לא מתקדמים.

משה גפני: יש מישהו במשרד האוצר שלא רוצה להעביר את החוק הזה.

<ליאת גרבר: לא, יש טעות נוסח בסעיף קטן (ב).

<רויטל רז: "יחושב מחזור ההכנסות המשותפות לגבי המשאב הנוסף בהתאם למחזור המכירות הכלול ברווח התפעולי".

<רויטל רז: לא: "בהתאם לרווח התפעולי".

<רויטל רז: אנחנו עושים פה יחס מחזורים.

משה גפני: טוב, הלאה.

<ליאת גרבר: בסעיף 20ח תיקנּו את הכותרת.

<ליאת גרבר: זה לא העברת רווחים לשנות מס עוקבות, אלא העברת רווחי יתר שליליים לשנות מס עוקבות.

<ליאת גרבר: זה בעצם הבסיס המגן שעובר משנה לשנה.

<ליאת גרבר: ובסעיף הגדרנו מהו רווח יתר שלילי, כי אנחנו משתמשים בזה בעוד מקומות, אז בשביל לא לחזור עוד פעם על: רווח תפעולי שנמוך מ-14% מהעלות המופחתת, פשוט הגדרנו מה זה רווח יתר שלילי.

<ליאת גרבר: זה תיקון טכני.

<ליאת גרבר: אני עוברת לסעיף 20ט: כללים לאיחוד זכויות לניצול משאב טבע.

<דרור פרופר: הערה לגבי 20ח: שבעצם מותר רק לקזז הפסדים קדימה ולא אחורה.

<דרור פרופר: וזה בעצם מקשה מאוד על פרויקט שהוא קצר מאוד להגיע לרווחיות שאתם רוצים לאפשר, לא אף אחד אחר.

<דרור פרופר: אם לא יהיה את הקיזוז אחורה, בעצם לעולם לא נוכל לוודא שאנחנו באמת מגיעים ל-14% שאתם מציעים.

<עדי חכמון: זו הערה שהיתה כבר, כשהקראנו את הסעיף הזה.

<עדי חכמון: לא שינינו שום דבר.

<עדי חכמון: עשינו כאן תיקון טכני.

<עדי חכמון: אנחנו לא מתירים קיזוז לאחור.

<שגית אפיק: גם בקיזוז הפסדים רגיל, בדיני המס הרגילים, אין קיזוז לאחור.

<דרור פרופר: אבל מותר פה קיזוז לאחור בסוף הפרויקט.

<רויטל רז: אמרנו שזה תחליף להפרשה.

<רויטל רז: הסברנו שזה לא באמת קיזוז לאחור, זה במקום לרשום: הפרשה.

<רויטל רז: אנחנו מאפשרים, אחרי שזה קורה בפועל, להתחשב בזה אחורה.

משה גפני: אני מבקש להכניס פה: "רטרואקטיבית", את ההפסדים שלא היו קודם.

<שגית אפיק: כדי להגיע ל-14% בעצם.

משה גפני: כן.

משה גפני: הם צודקים.

<קריאה: 14% כל שנה.

<קריאה: זה לא שיש 14% - - -

<דב אברמוביץ: אבל כל הפרויקט הוא מצומצם.

משה גפני: הבנתי.

משה גפני: אני מבקש ללכת אחורנית.

<שגית אפיק: זאת אומרת, העברת רווחי יתר שליליים, הכּוונה שלך לא רק לשנות מס עוקבות, אלא גם לשנים אחורה, עד להגעה של 14%.

<רחל גדסי: לא, אבל אתה כאילו מנצל אותם פעמיים.

<רחל גדסי: פעם אחת כשאתה מעביר את זה לשנה הבאה, ופעם אחת אתה אומר: קזז את זה מהשנים שקדמו לשנה בה נוצר ההפסד.

<רחל גדסי: אז אתה משתמש בו כמגן מס פעמיים.

משה גפני: לא פעמיים.

<רחל גדסי: אם, לדוגמה, בשנים מסוימות, שילם מס יסף - - -

משה גפני: טוב, אני מבקש לבדוק את זה.

משה גפני: אפשר להמשיך הלאה?

משה גפני: אני אבקש לבדוק את זה.

משה גפני: אתם עוד תבואו עם תשובה חיובית.

משה גפני: הלאה.

<שגית אפיק: הוא יצטרך: או-או.

<שגית אפיק: השאלה היא אם אפשר.

<ספי זינגר: אפשר גם למס הכנסה אותו דבר.

<שגית אפיק: אבל ספי, השאלה היא אם כשאתם מכניסים אותם לדין של המיסוי הזה של רווחי יתר אתם אומרים: כל יתר דיני המס הקיימים ממשיכים לחול עליהם באופן רגיל, ואז באמת גם הנושא של קיזוז הפסדים לא צריך להיות לאחור, או שאתם אומרים: כל יתר דיני המס גם עשויים להשתנות, כמו שאמר פה אודי קודם בהקשר אחר, כיוון שהם נכנסו לאיזשהו משטר חדש של מיסוי רווחי יתר.

<שגית אפיק: ואני חושבת שזה חלק מהשאלה הזאת, שמלווה אותנו לאורך מספר סעיפים.

<ליאת גרבר: אגב, גם בגז, אין קיזוז לאחור.

משה גפני: בסדר, אני מבקש לבדוק את זה עוד פעם.

משה גפני: הלאה.

מיקי רוזנטל: יכול להיות שאפשר לתת להם מענה אחר.

מיקי רוזנטל: לא בטוח שזה המענה.

משה גפני: בסדר.

משה גפני: אבל לפי דעתי הם הולכים על משהו דומה.

משה גפני: לא יודע.

משה גפני: העליתי את העניין הזה.

משה גפני: אני לא רוצה שניתקע עם הנושא שלהם.

משה גפני: הלאה.

<ליאת גרבר: בסעיף 20ט היתה הערה של הוועדה שקשה להבין מהו חלק מהותי.

<שגית אפיק: היושב-ראש ביקש לשנות את המינוח.

<ליאת גרבר: נכון, ולא היתה לנו תשובה לגבי זה אתמול, אבל אנחנו כן רוצים להציע במקום "חלק מהותי מעלות המכר", לקבוע ש"מרבית הרכוש הקבוע והעובדים המשמשים להפקה של משאב הטבע המשותף לכל הזכויות".

<ליאת גרבר: זה במקום פסקה (1) למעשה.

<ליאת גרבר: ולא צריך כבר את ההגדרה של עלות המכר, כי במקום "עלות המכר" אנחנו בעצם הולכים לנושא של רכוש קבוע ועובדים, שאנחנו חושבים שזה באמת משקף את השיתוף האמיתי בזכויות.

<אבי דויטשמן: לנו יש הערה שנדונה גם בוועדה ועל זה אין תשובה פה, לא על ההגדרה של מהותי, אלא עצם זה שלוקחים משאב טבע אחד, בוא נדבר בשמו: לדוגמה, פוספט, אם יש לנו מספר זיכיונות, אחד בצין, אחד באורון ואחד במישור רותם, על אותו משאב טבע, אומרים: איפה שאתה מרוויח, תשלם מס, איפה שאתה מפסיד, אתה לא רשאי לקזז.

<אבי דויטשמן: אנחנו אומרים, זה לא נכון.

<אבי דויטשמן: זה פעם אחת.

<אבי דויטשמן: הפעם השנייה, ברובד היותר-רחב, זה ברמה של זיכיון ים המלח, שלא מאפשרים לקזז פעילויות שלא מרוויחות מפעילויות שמרוויחות בתוך הזיכיון.

<אבי דויטשמן: זה עלה פה בוועדה - - -

משה גפני: אין תשובה על זה.

משה גפני: אנחנו מדברים על התיקונים עכשיו.

<אבי דויטשמן: אבל להבנתי, חברי הוועדה, לא נחה דעתם ממה שהיה.

<עדי חכמון: הוועדה ביקשה מאתנו שזה יהיה פחות חד-כיווני.

<עדי חכמון: היה שם סעיף מאוד-מאוד קיצוני שאמר, שרק אם אין שום פגיעה בתשלום המס, אז ניתן יהיה לאחד, ועל זה "כיל" העירה.

<עדי חכמון: וגם הצוות המקצועי בוועדה ביקש שנבחן את הנוסח שקיים בגז ובנפט.

<עדי חכמון: וזה מה שעשינו.

<עדי חכמון: הנוסח שמוצע כאן, זה הנוסח שקיים בגז ונפט.

<עדי חכמון: וגם בגז ונפט מדובר על מרבית המתקנים.

<עדי חכמון: אנחנו מציעים כאן את מרבית המתקנים.

<עדי חכמון: אגב, אנחנו חשבנו שחלק מהותי יכול לאפשר לפקיד השומה איזשהו מרחב תמרון ויותר גמישות במקרים שבהם זה לא מגיע למרבית, אבל עדיין הוא ישתכנע שיש מקום, מכל מיני טעמים, לאחד את הזיכיונות.

<עדי חכמון: אבל הוועדה ביקשה שנגדיר מהו חלק מהותי.

<עדי חכמון: אם אתם רוצים, אפשר לחזור לחלק מהותי שיכול יותר לסייע במקרים שזה לא בדיוק מגיע למרבית - - -

משה גפני: לא, בסדר.

משה גפני: הלאה.

<ליאת גרבר: התיקון של פסקה (2) הוא גם לבקשת הוועדה.

<ליאת גרבר: כמו שעדי הסבירה תיקנּו לגבי ההערה של: איחוד הזכויות לא יביא להפחתת היטל רווחי היתר, שינינו את זה ל:

<שגית אפיק: כמו שיש ברווחי גז.

<ליאת גרבר: בדיוק.

<ליאת גרבר: זה סעיף דומה לסעיף שיש בגז.

<שגית אפיק: עכשיו כל הפרק של תשלום ההיטל – היו לנו מספר הערות שבהן ביקשנו מכם לעשות התאמה לנושא של רווחי הגז, ואמרתם לנו שיש תזכיר בצנרת, וביקשנו מכם כבר גם לעשות האחדה כזאת.

<שגית אפיק: לא ראיתי שעשיתם.

<שגית אפיק: אתם רוצים להקדים הסבר?

<עדי חכמון: אתם ביקשתם שיהיו תיקונים שיבוצעו גם על הגז.

<שגית אפיק: כי אנחנו נמצאים באותו חוק, לצורך העניין.

<שגית אפיק: אז יוצא פשוט פער, ואחר-כך יגיע אלינו התזכיר.

<עדי חכמון: נכון, אנחנו נמצאים באותו חוק, אבל התיקונים האלה יידרשו כאן, גם הזמנה של אותן החברות ודברים שנוגעים אליהן.

<עדי חכמון: יש כבר את התזכיר בצנרת, אנחנו מבטיחם שאנחנו נעשה את ההתאמה - - -

מיקי רוזנטל: מה?

מיקי רוזנטל: חברות הגז?

מיקי רוזנטל: הן חברות בקואליציה.

מיקי רוזנטל: אין להן בעיה.

משה גפני: איזה מהן?

מיקי רוזנטל: תשאל איזה לא.

מיקי רוזנטל: זה יותר קל.

<עדי חכמון: ואת השינוי המהותי ביותר שהוועדה ביקשה בנוגע להאחדה בין הגז לנפט, נוגע ליחסים המיוחדים, ואותו עשינו.

משה גפני: היא צודקת.

משה גפני: למה אתם לא מנתקים את זה מהגז?

משה גפני: הגז זה דיון אחר.

<עדי חכמון: אנחנו ניתקנו.

<עדי חכמון: אתם ביקשתם לחבר.

<שגית אפיק: לא.

<שגית אפיק: אתם מביאים כאן הוראות ששונות ממה שיש בחוק הקיים לגבי הגז.

<שגית אפיק: למה?

<שגית אפיק: כי בתזכיר לגבי הגז יש לכם כבר הוראות שונות.

<עדי חכמון: אולי עדיף שרשות המסים ידברו.

<עדי חכמון: אבל מה שאנחנו מביאים כאן זה הדברים שרצינו להביא בגז במסגרת התזכיר, וזה צוות שהוקם ברשות המסים, זה בחינה של הדברים, ובעצם הוחלט שזאת הדרך הטובה יותר לעשות את זה, והתיקונים בגז ייעשו בהמשך.

משה גפני: טוב, אנחנו נקיים התייעצות פה, בצוות של ועדת הכספים.

<ליאת גרבר: בעמוד 12 - - -

משה גפני: מה, 12?

משה גפני: אני כבר עברתי ל-27.

<ליאת גרבר: סעיף 20יא, "מקדמות" – אנחנו מבקשים להוסיף גם את סעיף 190 לפקודה, שמדבר על קנס על פיגור בתשלום מקדמות.

<ליאת גרבר: זו איזושהי השמטה שהיתה צריכה להיות כאן.

משה גפני: רגע, אני רוצה להגיד משהו.

משה גפני: אני מבקש, לפרוטוקול.

משה גפני: אני מדבר בהומור בגלל שיש מתח גדול.

משה גפני: אבל האמת היא שאני לוקח את החוק הזה מאוד-מאוד ברצינות, ואני לומד אותו היטב.

משה גפני: ולפעמים אני עושה חשבון, אם מישהו יחליט ללכת לבג"ץ, אז הוא יגיד: יושב-ראש הוועדה סתם עשה בדיחות כל הזמן.

מיקי רוזנטל: דמיוני, דמיוני.

מיקי רוזנטל: זה לא יקרה.

מיקי רוזנטל: זה בוודאות כן יקרה.

משה גפני: פשוט לא נכון.

משה גפני: אני אומר לפרוטוקול: מעידים עלי, הצוות של הוועדה, שאני לומד את החוק הזה היטב.

משה גפני: אני פשוט רוצה להפיג את המתח, בגלל שראיתי פה מתח גדול בין הממשלה לחברי הכנסת ו"כיל".

משה גפני: פשוט, רק חינכו אותי שתהיה אווירה טובה, אבל אני לוקח את החוק מאוד ברצינות.

משה גפני: הכול נרשם?

משה גפני: חפשו עילה אחרת.

מיקי רוזנטל: גם אני יכול להודיע איזושהי הודעה עכשיו?

מיקי רוזנטל: לא, אני אודיע אחר-כך.

משה גפני: הלאה.

<אבי דויטשמן: לא מצחיק.

משה גפני: מה?

<אבי דויטשמן: אמרתי שאותי זה לא הצחיק, אבל בסדר.

משה גפני: אני רק אמרתי שאת החוק אני לומד היטב.

<אבי דויטשמן: זה בסדר.

<אבי דויטשמן: זה חשוב.

משה גפני: זה שאני משתמש קצת בהומור – אתה לא רוצה שאני אשתמש?

<אבי דויטשמן: "חפשו עילה אחרת" לא הצחיק אותי.

משה גפני: אה, אני חוזר בי.

משה גפני: זו גם היתה בדיחה לא מוצלחת.

<אבי דויטשמן: נכון.

<אבי דויטשמן: לכן זה לא הצחיק אותי.

משה גפני: בסדר.

משה גפני: טוב שלא צחקת.

משה גפני: חזרתי בי.

מיקי רוזנטל: כן, אבל יחד עם זאת חייבים לומר שלפי האמירות של "כיל" פה, השאלות שהם שואלים, וכולי וכולי, והם הודיעו במו פיהם שהם הולכים לבג"ץ בכל מקרה.

משה גפני: מותר להם.

משה גפני: אני לא מפריע לאף אחד.

משה גפני: הלאה.

מיקי רוזנטל: לא שאנחנו מפחדים מזה.

מיקי רוזנטל: זה לא כל-כך מפחיד אותנו.

מיקי רוזנטל: אבל שילכו, זכותם.

משה גפני: הלאה.

<ליאת גרבר: 20יב – אני רוצה להתייחס להערה שעלתה כאן בנושא תשלום היטל בתוך 15 ימים, כשההשגה היא תוך 30 ימים.

<ליאת גרבר: למעשה אנחנו לא רואים סיבה לתקן, הואיל והנוסח הוא נוסח שזהה לנוסח שמופיע בפקודה, וגם בחלק של הנפט, וזאת הפרקטיקה הקיימת היום.

<ליאת גרבר: כשלמעשה ב-15 ימים שבין החובה לשלם את ההיטל ועד הגשת ההשגה, אין הליכים מנהליים שמתבצעים לגבייה.

<ליאת גרבר: ולכן אנחנו לא רואים סיבה לתקן את הסעיף.

<שגית אפיק: הוא מחויב לשלם רק את הסכום שלא שנוי במחלוקת ממילא.

<ליאת גרבר: בדיוק.

<ליאת גרבר: בסעיף 20יח – נאמר לנו, ובצדק, שלא הכנסנו סעיף לגבי מתן הזדמנות לנישום להשמיע את טענותיו בשלב השומה הראשוני, ולכן הוספנו את סעיף 20יח.

<ליאת גרבר: אני אקריא אותו:

<ליאת גרבר: יש פה הערה נכונה: יכול להיות שלא צריך לקרוא לו "נישום", אלא "בעל זכות".

<ליאת גרבר: אנחנו נתקן את זה.

משה גפני: זה בנוסח.

משה גפני: הלאה.

<ליאת גרבר: סעיף 20יט – עוד הערה שעלתה, לא היה בעצם סעיף שאומר שאם משולם היטל ביתר, אז היתרה בעצם מוחזרת.

<ליאת גרבר: אז פשוט הכנסנו את הסעיף הזה.

<ליאת גרבר: אנחנו בפרק ה', עסקאות מיוחדות, סעיף 20כ – הוספנו את המילים: "ביום המכירה", על-מנת להבהיר את החוק היטב.

<עדי חכמון: בסעיף 20כא, "מוצרי המשך" – זה בעקבות הערת החברה על חמש השנים וגם הערת הוועדה על מדד תרכובות הברום, ולכן עברנו למודל של פעם בשנה.

<עדי חכמון: ואז אין מדד, כל שנה זה מחושב.

<עדי חכמון: וגם הערתם, מה זה רכיב מהותי – אז פשוט אמרנו שזה כל מוצר שמכיל ברום.

משה גפני: מחקתם את זה.

<עדי חכמון: את המילה "מהותי".

משה גפני: כן, בצדק.

משה גפני: הלאה.

<ליאת גרבר: בסעיף 20כא(ב), יש תיקון של מספר הסעיף, והוספנו את המילים: "או בייצור מוצרי המשך על-ידי בעל הזכות לניצול משאב הטבע מסוג ברום.

<ליאת גרבר: "

<רויטל רז: זה בין אם מכרו את זה לקשורה או שפעילות ההמשך היא באותה חברה.

<רויטל רז: בשביל זה ההבהרה.

<ליאת גרבר: בסעיף קטן 20כא(ג) הוספנו את המילים "בכל שנת מס", ונמחק "במהלך תקופת הבדיקה כאמור בסעיפים קטנים (ה) ו-(ו)".

<ליאת גרבר: זה לבקשת הוועדה.

<ליאת גרבר: אנחנו נעבור לחישוב שנתי.

<ליאת גרבר: בפסקה 20כא(ג)(1) הוספנו את המילים "לרבות פחת".

<ליאת גרבר: היתה הערה בוועדה שפסקאות (1) עד (4), למעשה ברישה שלהן קבוע שהפחת ממועט, אז כאן אנחנו מוסיפים את הפחת.

משה גפני: אני רוצה להגיד לאורחים: אנחנו נסיים היום את ההקראה, וכשנבוא לישיבה הבאה – אני רוצה לראות מה הממשלה החליטה וכולי – אני אאפשר לכם להגיב על הדברים באופן מסודר ונורמלי.

משה גפני: יכול להיות שהממשלה תעשה שינויים, אז ודאי שתהיה לכם אפשרות להגיב.

משה גפני: אני לא מדבר רק עליכם, אני מדבר על כולם.

מיקי רוזנטל: כולל חברי הכנסת.

משה גפני: כולל חברי הכנסת.

משה גפני: זאת אומרת, סיום ההקראה איננו אומר עדיין שאין לכם יכולת להגיב.

משה גפני: את מקודם אמרת שאתם תלכו הביתה ואתם תראו גם את הנוסחים, אז תהיה לכם ההזדמנות.

משה גפני: אבל גם אז אני אבקש שזה יהיה קצר, עד כמה שניתן.

<ליאת גרבר: סעיף 20כא(ה) – שוב, זאת התאמה לנושא של החמש-שנים.

<ליאת גרבר: זה למעשה מחליף את המחיר הנורמטיבי המשוקלל של חמש השנים, ומאותה סיבה נמחקו גם סעיפים קטנים (ו) ו-(ז).

<ליאת גרבר: בסעיף 20כב, סעיף קטן (ג), פסקה (1), הוספנו את המילים "לרבות פחת", מאותה סיבה שהסברנו קודם.

משה גפני: טוב.

משה גפני: משתנים פה עכשיו הסעיפים.

משה גפני: נכון?

<קריאה: כן, כי הוספנו - - -

משה גפני: בסדר, אל תקריאו את זה.

<ליאת גרבר: בעמוד 25, כרגע פסקה (29), "שינוי התוספת" בסעיף 51א, לבקשת הוועדה: "שר האוצר" – הוספנו – "באישור ועדת הכספים של הכנסת".

משה גפני: אתם לא חשבתם שצריך את זה?

<עדי חכמון: זה ממש טעות.

<עדי חכמון: אנחנו מתנצלים, ומהר מאוד תיקנּו את זה.

<קריאה: טעות סופר.

מיקי רוזנטל: זו יותר טעות פוליטית, בוא נאמר, מאשר טעות סופר.

מיקי רוזנטל: אבל בוא נמשיך.

<ליאת גרבר: בתוספת – הבהרנו בפסקה (2): "חשמל המופק מפצלי שמן לאחר שנכרו מהאדמה".

<עדי חכמון: היתה בקשה להבהיר על איזה פצלי שמן מדובר.

משה גפני: אבל למה עכשיו?

<אבי דויטשמן: רצת מהר מדי.

<אבי דויטשמן: ואנחנו, יש לנו תפיסה אטית.

<אבי דויטשמן: נעשה תיקון לגבי הברום - - -

משה גפני: רגע, שנייה, איפה אנחנו?

<אבי דויטשמן: אני הולך אחורה פשוט.

<שגית אפיק: עמוד 26.

<שגית אפיק: לא סיימנו.

<ליאת גרבר: אנחנו בתוספת.

<ליאת גרבר: אבל הוא חוזר לתיקון של הברום.

<אבי דויטשמן: בעמוד 22, לגבי הברום הוּצאה המילה "מהותי".

<אבי דויטשמן: מדובר שם על רכיב שמכיל ברום.

משה גפני: אנחנו ביקשנו את זה, לטובתכם.

<אבי דויטשמן: נכון.

<אבי דויטשמן: זו הקדמה.

<אבי דויטשמן: בפוספט, בעמוד 22 למעלה: ""מוצרי המשך" – מוצרים שסלע פוספט מהווה מרכיב מהותי בהם;", זה צריך להיות אותו דבר.

<אבי דויטשמן: גם שם צריך להוציא את המילה "מהותי".

משה גפני: מה?

משה גפני: ממשלה איפה אתם?

<עדי חכמון: אנחנו כאן.

<עדי חכמון: שנייה.

<עדי חכמון: גם לנו לוקח זמן.

משה גפני: אצלכם זה לקח חצי שעה.

משה גפני: אצלם זה לוקח שלושת-רבעי שעה.

<עדי חכמון: אנחנו יכולים לחזור עם תשובה לוועדה?

מיקי רוזנטל: הם רוצים לחזור עם תשובה מסודרת.

מיקי רוזנטל: הם רוצים לחשוב על זה.

משה גפני: בסדר.

משה גפני: הלאה.

משה גפני: מה זה פה, האדום הזה?

<עדי חכמון: שמעון יסביר.

<עדי חכמון: זה בעקבות הבקשה של הוועדה להבהיר על איזה פצלי שמן חל חוק - - -

מיקי רוזנטל: רגע, באיזה סעיף אתם?

<ליאת גרבר: בסעיף של התוספת, בעמוד 26, פסקה (2) של התוספת.

<שמעון כהן: הוועדה ביקשה הבהרה לגבי סוגי המחצבים שחלה עליהם פקודת המכרות, אז הדגשנו פה שמדובר על נפט או חשמל שמופק מפצלי שמן.

משה גפני: לאחר שנכרו מהאדמה.

משה גפני: יש לכם הערות על זה?

<שמעון כהן: זה לא רלוונטי להם.

משה גפני: אין לכם הערות.

משה גפני: אנחנו סיימנו את ההקראה.

משה גפני: אני מבקש מאנשי הממשלה שתחזרו אלינו עם תשובות.

משה גפני: אני לא ממשיך עכשיו.

משה גפני: אני מחכה לכם.

משה גפני: אני רוצה שתבואו עם תשובות.

משה גפני: לא אחזור על מה שדיברנו כל הזמן.

משה גפני: יש תשובות שאתם צריכים לתת, אני צריך לדעת גם מה קרה עם ועדת הארבעה.

משה גפני: ואז, אם יהיו לכם תשובות שאתם תרצו, להוסיף, לשנות וכולי, אני אאפשר גם לחברי הכנסת, מי שיבקש, אני אבקש גם לארגונים, לחברות, מי שיבקש להעיר על הנוסחים או להעיר על מה שאתם באים.

משה גפני: על כל פנים, הדיון העקרוני בחוק הזה הסתיים.

משה גפני: עכשיו זה בידיים של הממשלה.

משה גפני: תודה רבה, הישיבה נעולה.